 Wasiir ku xigeenka wasaarada maaliyada mudane Axmed Xaashi Cabdi, oo intii aan wasaaradaasi loo badalin ahaa wasiirka madaxtooyada kulankaasina qaban qaabadiisa lahaa oo halkaasi ka hadlay ayaa yidhi Sharaf ayey ii tahay inaan maanta ka soo qayb galo munaasibadan lagu soo gabgabaynayo laba maalmood, oo aqoon is waydaarsi iyo wax kala faaiidaysi ahaa oo ay noo soo bandigayeen, ardayda lixda jaamacadood ee halkan maanta inala fadhiya, oo ku saabsanaa laba qodob oo aad muhiim u ahaa oo xukuumadda iyo qaran ahaanba, wax ka qabashadoodu muhiim u tahay, waa dhaqaalaha iyo sidii looga hortagi lahaa abaaraha soo noqnoqanaya. 